На основу члана 63. и 69. Закона о управљању отпадом („Службени гласник РС“, број 36/09, 88/10, 14/16 и 95/18 – др. закон) Одељење за урбанизам, стамбено-комуналне делатности и грађевинарство Градске управе Града Прокупља објављује следеће

**ОБАВЕШТЕЊЕ**

**О ПРИЈЕМУ ЗАХТЕВА ЗА**  **ИЗДАВАЊЕ ДОЗВОЛЕ ЗА УПРАВЉАЊЕ ОТПАДОМ ОПЕРАТЕРА**

**„МЕТАЛУРГ“ Д.О.О. ПРОКУПЉЕ**

Оператер „МЕТАЛУРГ“ д.о.о., ул. Пећка бб, Прокупље, са матичним бројем 06618456 и шифром претежне делатности 2454 – ливење осталих обојених метала, поднео је Одељењу за урбанизам, стамбено-комуналне делатности и грађевинарство Градске управе Града Прокупља захтев, број 501-131/2021-05 од 14.12.2021. године, за издавање дозволе за складиштење и третман неопасног отпада на локацији у ул. Пећка бб, на катастарским парцелама бр. 2686/1, 2686/2 и 2687 КО Прокупље и на локацији у ул. Драгољуба Ракића бр. 7А, на катастарској парцели број 4320 КО Прокупље-град, на територији града Прокупља.

Оператер „МЕТАЛУРГ“ д.о.о., Прокупље, планира да на наведеним локацијама врши складиштење и третман неопасног отпада следећих индексних бројева: 170401, 170402, 191203 и 101003, разврстаних према Правилнику о категоријама, испитивању и класификацији отпада („Службени гласник РС“, бр. 56/10 и 93/2019).

Заинтересовани органи, организације и јавност могу извршити увид у податке и захтев оператера, као и доставити своја мишљења и предлоге, у просторијама Градске управе Града Прокупља, улица Таткова бр. 2, канцеларија бр. 3, сваког радног дана у термину од 11-15 часова, у периоду од 17.12.2021. године до 05.01.2022. године.